Barcelona, "capital europea de la mobilitat" - Transport.cat\nHora i data actual: Divendres 16/04/2021 0:48\nBarcelona, "capital europea de la mobilitat"\nEntrada Autor: m.h.t. » Divendres 07/12/2018 16:19\nBarcelona serà la capital europea de la mobilitat urbana\nLa ciutat supera altres aspirants i liderarà una gran comunitat internacional d’innovació\nExcel·lent notícia per a Barcelona, sens dubte una de les millors dels últims temps. L'European Institute of Innovation and Technology (EIT) ha designat el consorci MOBILus, liderat per la capital catalana, perquè sigui l’encarregat de desenvolupar una de les seves comunitats d’innovació (Knowledge & Innovation Community, KIC), en concret la que se centrarà en la mobilitat urbana.\nEn el desenllaç d’una competició que s’ha dut a terme amb la màxima discreció, dimecres passat, l’institut europeu, amb seu a Budapest (que no vol donar noms dels altres competidors), va optar per la proposta presentada per aquesta plataforma en què, a més de Barcelona, hi ha integrades 12 ciutats més, 17 empreses i 18 universitats i centres d’investigació. Barcelona, que acollirà el quarter general d’aquest nou KIC i dirigirà la iniciativa, aporta a aquesta aventura no només l’experiència i el lideratge de la ciutat i el seu Ajuntament, sinó també el treball realitzat per la Universitat Politècnica de Catalunya (UPC) i per la firma automobilística Seat. L’altre soci espanyol és el Centre de Tecnologia de l’Automoció de Galícia (CTAG). [...]\n[...] Aquesta comunitat d’ innovació disposarà a partir del 2019 i durant set anys –prorrogables a set més– d’un finançament estimat en 1.600 milions d’euros. Fins a un 25% d’aquest finançament l’aportarà directament la Unió Europea a través de l’ EIT. La resta sortirà dels socis (ciutats, empreses i universitats) que participen en el projecte. [...]\nProvisionalment [...] s’ubicaran a l’antiga fàbrica de Ca l’Alier, al districte 22@ del Poblenou, reinaugurada fa poc com a centre d’innovació urbana després d’una costosa rehabilitació. Inicialment treballarà en aquestes dependències un equip de 10 o 12 persones que s’encarregaran de posar en marxa el projecte. Posteriorment [...] la seu es desplaçarà a unes dependències més àmplies, en un lloc de la ciutat encara per determinar –preferentment també al districte 22@–, des d’on es dirigirà i coordinarà el projecte i on podrien treballar un centenar de persones. [...]\nhttps://www.lavanguardia.com/encatala/2 ... rbana.html\nI ara, la gran pregunta: utilitat real o postureig??\nEntrada Autor: Guigui » Divendres 07/12/2018 16:57\nm.h.t. ha escrit: I ara, la gran pregunta: utilitat real o postureig??\n- Integració tarifària de fireta, amb intel·ligibilitat tirant a nul·la per a incauts\n- Operadors que s'ignoren i van a la seva\n- Dels pitjors índexs de contaminació d'Europa\n- Xarxa ferroviària extremament radial\n- Xarxa de tramvia escapçada\n- Nul·la planificació integral de la xarxa, ampliacions a pegots\n- Carrils bus massa estrets\n- Absència de prioritat semafòrica per als autobusos\n- Cap control de l'abús del carril bus per vehicles no autoritzats\n- Carrils bici fets a pegots, amb integració caòtica en les voreres\n- Horaris nocturns i festius de transport públic irrisoris en determinades zones\nEntrada Autor: uriol108 » Dimecres 12/12/2018 13:36\nPretenen ser "la capital europea de la mobilitat" i porten ja un retras de 8 anys ( van camí dels 10) de la implantació de la nova targeta T-Mobilitat


161 ERTOS presentats en una setmana al Vallès Occidental - En Comú Podem Rubí\nEn només una setmana, s’han presentat 161 expedients més de regulació temporal d’ocupació (ERTOS) al Vallès Occidental. Si fins diumenge 26 d’abril, s’havien presentat 10.110 expedients, fins aquest diumenge 3 de maig, s’han comptabilitzat 10.271 en total. Això suposa que ara tenim 90.093 persones treballadores afectades i fa una setmana eren 88.737.\nD’aquesta manera, el Vallès Occidental continua sent la segona comarca a Catalunya amb és ERTOS presentats darrera del Barcelonès que acumula 31.725 expedients i per davant del Baix Llogretat que ha presentat 8.995. Dels ERTOS presentats, 9.399 són per força major i la resta, 872, són per altres causes com per exemple extincions de contracte, suspensions temporals o reduccions de jornada per raons econòmiques, tècniques, organitzatives o productives. En el primer cas, el número de treballadors afectats és de 69.943 i en el segon, de 20.150.\nPer activitats, els serveis (78.108), la indústria (8.091) I la construcció (7.718) són els que acumulen més expedients a nivell de tot Catalunya. Segons les darreres dades fetes públiques pel Departament de Treball, Afers Socials i Famílies s’han presentat a tot el territori català 95.851 expedients afectant a 704.561 treballadors. Els ERTO per força major representen el 93,9% dels presentats, i afecten el 85,6% de les persones treballadores.\nEntrada anteriorNOU SERVEI MUNICIPAL D’INFORMACIÓ, ASSESSORAMENT I INTERMEDIACIÓ EN HABITATGE\nSiguiente entradaRUBÍ REFERMA EL SEU COMPROMÍS AMB LA MEMÒRIA HISTÒRICA COINCIDINT AMB EL 75È ANIVERSARI DE L’ALLIBERAMENT DE MAUTHAUSEN


L'HERALD DE L'EIXAMPLE: 2005\nAquesta novel.la té el Premio Nadal 1944. Tot i que hi ha premis més ben pagats encara manté el seu antic prestigi. Va ser editat el 1945 però el de la foto està editat per Comunicación y Publicaciones, Barcelona, 2004.\nNo és de sorprendre la seva re-edició perquè és una obra que manté la vigència de la mateixa manera que continuen sortint al mercat nous llibres d'història sobre la Guerra d'Espanya i és que la novel.la és un retrat de les misèries de la Barcelona que s'estrenava amb el franquisme.\nAndrea, una noia de poble, de 18 anys, orfe, pobre, viatja a Barcelona a fer estudis de Filosofia i Lletres , a la Universitat de Barcelona, i entra viure a casa d'uns parents que tenen el pis al carrer Aribau.Història ubicada a la postguerra civil espanyola, transmet al lector la misèria econòmica i moral d'una família benestant vinguda a menys, amb ínfules d'"haver estat", però sotmesa a una vida sense esperança, mancada de l'essencial, i amb una gana mai satisfeta. Lluita per la vida, moral de conveniència, maltractaments del marit a la dona amagats i acceptats per la família, masclisme a flor de pell.L'Andrea es mou en l'ambient de la seva família com a testimoni mut dels conflictes interns entre els seus membres, tractant de no quedar influïda o tocada per tots ells, lluitant per mantenir-se independent econòmicament, amb una més que minsa pensió que rep com a orfe. Gana, fred, soletat, falta d'amor, l'ambient de la novel.la ens atrapa més i més i ens ofega, resultant-nos clautrofòbic, tufat i enrarit.Primera amistat intensa amb Ena, una amiga de la Universitat, amb qui comparteix emocions jovenils, i que li descobreix altres tipus de vida, sense problemes econòmics, amb un aire fresc i amb expectatives davant la vida. La família de Ena obra a Andrea un altre món, al que ella no obstant no podrà accedir mai. Pons, un altre amic de la Universitat, que en principi s'enamora d'ella, li obre l'esperança d'un futur millor. L'Andrea, malgrat no estimar-lo copça que pot ser la seva solució per sortir del seu món miserable, i intenta mirar-lo amb els mateixos ulls dolços que ell té per a ella. La diferència de classe social entre ella i Pons li acabarà tancant aquesta possibilitat i fent-li adonar que no té cap escapatòria i que és del tot probable que es vegi abocada a una vida tan gris com la dels seus parents del carrer Aribau.\nPublicat per Albert a 8:18 a. m. 2 comentaris:\nAhir vaig veure la darrera pel.lícula d'aquest director nordamericà i com, per altra banda, fa poc comentava la darrera d'Ingmar Bergman, em permeto puntualitzar que Interiors (1978) era un homenatge a Bergman.\nSi cliqueu a\nveureu algunes escenes i diàlegs de MATCH POINT.\nEncara que no sigui la millor pel.lícula de Woody Allen, no treu que és una de molt bona i manté a l'espectador tens fins al final.\nEn aquesta pel.lícula es repeteix una temàtica que Allen ja la va tocar a Crimes and Misdemeanors (1989), que és la culpabilitat. Per descomptat que com tots els seus films aquest aspecte de la conducta humana el tracte magistralment i, a més, no cau amb aquesta mania de Hollywood que qui la fa la paga, que a més no és cert enlloc i E.U.A. no és cap excepció. També tracta molt bé un altre aspecte de la natura humana, el desig de no perdre un nivell socio-econòmic aconseguit per qui era un ningú. Aquests dos aspectes, així com l'amor i el sexe és tractat amb finura i mestratge.\nPublicat per Albert a 10:51 p. m. 1 comentari:\nQuan era nen a la plaça de les Glòries Catalanes em diem el Camp del Sidral i com vivia al carrer del Clot (final carrer València) i el col.legi era davant la plaça o mercat, alguna vegada, havíem anat a fer un partit de pilota al Camp del Sidral.\nAquesta zona se li vol donar certa centralitat perquè en teoria la plaça de les Glòries havia de ser una mena de "place de l'Etoile" de París, però sí això està lluny, és un fet que el Teatre Nacional de Catalunya i l'Auditori ja hi són, sembla que arribaran altres edificis d'interès public. El que també acaba d'estrenar-se és la seu central d'una empresa privada que ha volgut donar un toc de prestigi i fer el que no sol fer darrerament la burgesia catalana, aquesta burgesia que va deixar una ciutat modernista.\nAixí doncs la societat que fa possible que a Barcelona no ens manqui l'aigua a l'aixeta ens ha plantat la Torre Agbar, un edifici que ja és emblemàtic.\nHe tingut l'oportunitat de fer-hi una visita guiada que ha resultat molt interessant.\nEs tracta d'una torre de 142 metres d'alçària, amb 34 pisos i 4 pisos de sòtan, dos dels quals són aparcament i els altres dos sales audotòrium amb capacitat de 316 persones.\nEn el seu interior la Torre Agbar ofereix un espai únic: plantes diàfanes i minimalistes que aporten llum mitjançant 4500 finestres.\nCom a dada curiosa és que a sota de la Torre Agbar, com passa al Liceu, però el què han fet aquí és treure'n partit d'aquesta aigua i que mitjançant una tècnica dona a l'edifici una certa estabilitat que el fa menys vulnerable en cas de terratrèmol.\nDesprés de dues fotos externes de la torre, tenim una feta a l'auditori on ens han explicat aspectes interessants de la construcció, seguides de dues fotos de la cúpula, que recorda a la del Reichstag a Berlín, per acabar amb una vista del pont de Calatrava i una dels Encants.\nPublicat per Albert a 2:00 p. m. 5 comentaris:\n"Saraband", d'Ingmar Bergman\nQuan era noi, una de les pel.lícules que va crear molta polèmica va ser El manantial de la doncella, del director suec Ingmar Bergman. Des d'aleshores he anat seguint la trajectòria d'aquest director, no puc pas dir que m'han agradat totes, però sí que quan m'han agradat, m'han entusiasmat.\nAvui he vist Saraband, que és el darrer film de Bergman, en el que hi ha actors clàssics de Bergman com la Liv Ullmann (64 anys) i Erland Josephson (80 anys i amb parkinson), que són els del cartell i les dues primeres fotos, però m'ha impressionat el treball de Julia Dufvenius (30 anys), la de la darrera foto.\nA http://es.movies.yahoo.com/db/f/2/0/2000789.html s'hi pot trobar la sinòpsi de la pel.lícula, per tant, el que em permeto assenyalar que tracta de l'amor i de l'odi. Això fa que se la compari amb Escenas de un matrimonio, però encara que feia 30 anys que Bergman no feia cap pel.lícula, la maduració s'ha notat en positiu. Això és valid pels seus actors veterans com pel propi director perquè malgrat la comparació, aquesta pel.lícula diria que és de les més dures que ha fet, però tranmateix una gran pel.lícula que cap aficionat al cinema s'hauria de perdre.\nVal a dir que la fotografia es manté en la línia bergmaniana, que per alguns és lenta, però d'una gran bellesa com l'escena en que Karin (Julia Dufvenius) està tombada al llit i son pare al seu darrera.\nEl títol fa al.lusió a un moviment d'una suite per a violoncel de J.S.Bach\nPublicat per Albert a 12:35 a. m. Cap comentari:\n"La construcció de Xina", de Dolors Folch\nAquest llibre d'Editorial Empúries, Barcelona, 2001, és molt especialment recomenable a tothom perquè nosaltres, els europeus, ens creiem ser el melic del món i Xina és realment una altra civilització.\nLa història de Xina és la que té una línea més contínua i té la particularitat que encara no ha estat absorbida per la nostra. Fins i tot el capitalisme xinès és diferent, però aquest tema l'aparco perquè "ara no toca". Al nostre planeta blau hi ha altres civilitzacions, però han estat absorbides per l'occidental.\nVull dir que la civilització de l'Antic Egipte es pot considerar ja que és part de la nostra perquè a més del que van fer els científics que Napoleó hi va dur, quan un anglès va descobrir la tomba de Tutankhamon esdevingué un fet científic europeu, mentre que la tomba de Fu Hao, dona de l'emperador Wu Ding, morta pel 1250 aC, la seva troballa no té res a envejar a la de Howard Carter, però va ser trobada i estudiada pels xinesos perquè en tots els seus aspectes el món xinès evoluciona sobre si mateix, sense interferències.\nEvidentment la muralla xinesa és una obra colossal, però és alhora la plasmació d'un fet: Xina és un món apart o, si es vol, fins fa poc.\nAquest aspecte de l'isolament de Xina afegit en què el xinès és l'idioma més difícil del món per nosaltres fan que sigui una cultura interessant perquè jo crec que: (a) si assumim que la màxima que més ens humanitza és "coneix-te tu mateix", una de les millors maneres d'assolir-ho és conéixer les altres cultures o civilitzacions perquè faran adonar-nos que molts dels nostres valors, déus, mites i creeneces són relatius i que els absoluts tendeixen a dur-nos a la intolerància. Conéixer és estimar. (b) això no treu que un anglès o un català miri el món des del color del cristall que la seva pròpia cultura ha tintat.\nUn aspecte simpàtic del llibre de Dolors Folch és que no solament és en català; així trobem un tipus de comparació al que no estem acostumats, com per exemple: Xina té 6000 illes, dues de les quals, Taiwan i Hainan, amb unes superfícies de 36000 i 32000 km. quadrats respectivament, són lleugerament més grans que Catalunya\nUn dels aspectes més polèmics de la cultura xinesa rau en la persona de Cunfuci en el sentít de si el confucisme és una religió, per Dolors Folch sí.\nDonat el debat que avui dia hi ha a Barcelona sobre el civisme, el confucisme ens aniria força bé perquè per a Confuci l'educació tant humana com cívica de l'individu es fa dins del marc familiar: l'amor filial, en tant que profund respecte pel marc jeràrquic, educa l'individu a comportar-se en societat a través d'educar-lo a comportar-se en família.\nAixí doncs mentre aquí ens han sublimat l'acadèmia de traductors de Toledo, Dolors Folch ens diu que Les traduccions del cànon budista al xinès són l'esforç d'adaptació cultural més important del món antic i que a l'any 400 de la nostra era es va fer una escola de traductors on treballaven 500 monjos.\nJa sabem que el xinesos també se'nsvan anticipar en el descobriment del paper entre altres coses, però és que si van descobrir el paper abans que aquí era per raons de necessitat, van escriure abans que nosaltres i abans del paper havien usat ossos, pedres i bambú. Com també van ser els primer enginyers hidràulics, per tant, quan acabin l'envassament de les Tres Gorges no haurem de dir que és gràcies a la tecnologia occidental.\nEspero que això animi a llegir aquest llibre perquè, evidentment, Xina ens ofereix ara molts clarobscurs, però aporta un bagatge cultural immens i aquest llibre és una petita, discreta i, a principiants com jo, imprescindible aportació. I és per això que em permeto transcriure els darrers mots de la introducció: l'exotisme de Xina es dissol en un mar de múltiples individualitats i ens permet, finalment, mirar la nostra pròpia història des de l'altre costat del mirall.\nPublicat per Albert a 12:32 a. m. 2 comentaris:\nAquests dies l'Institut Químic de Sarrià commemora el seu centenari.\nEl Dr. Enric Julià, Director General de l'IQS, explica que entre els diferents actes per aquesta celebració s'ha considerat oportú que Raimon faci un recital al Palau de la Música com a record d'un que va fer també per l'IQS el dia de Sant Albert Magne (patró dels químics) de l'any 1966 i que va tenir un gran ressó per raons extra-artístiques.\nJo no sóc químic, ni he passat per la universitat; i en aquella data per mi (que em dic Albert) va ser un dia qualsevol de treball, però ara he tingut oportunitat de tornar a veure el "meu" Raimon al Palau.\nVaig veure a Raimon per primera vegada en una de les seves primeres actuacions que va fer a Barcelona, va ser un diumenge pel matí al Teatre Romea als principis de la dècada dels seixanta.\nMés endavant va ser en una de les Sis Hores de Canet amb la Guàrdia Civil a la porta i algunes vegades més en condicions més normals, en democràcia.\nQuan avui amb disposava a agafar el metro per a anar al Palau de la Música, una amiga de 32 anys m'ha dit que no li agrada Raimon. Normal. Ella, com els de la seva generació, no ve d'un silenci antic i molt llarg, per ella, com els de la seva generació, Raimon és un cantant que pot ser com a mínim son pare.\nPer això parlo del "meu" Raimon, encara que no sigui l'únic que pugui dir "el meu Raimon" o, si es vol, "el nostre Raimon" perquè sentir segons quines cançons emociona i quan un cantant té la capacitat d'arribar directe al nostre cor i emocionar-nos és perquè hi ha un nexe entre l'artista i l'expectador. Evidentment que Raimon és un artista de ple dret, com ho demostra en cançons com Veles e vents o amb la simple lectura d'uns versos de l'Espill, de Jaume Roig.\nTanmateix, en cantants com Raimon es combina, més ben dit, es combinava, la pràctica d'un art amb la necessitat de comunicar unes inquietuds que una part del poble va fer seves i jo, com un més, vaig fer meves i el crit de Raimon era el meu crit.\nM'ha omplert de joia veure com avui el crit de Raimon no ha perdut la seva força física, ni tampoc l'emotiva. Potser perquè he mirat aquesta terra l'emoció sempre m'acompanyarà. Després del recital he tornat a casa en un taxi que sintonitzava la COPE.\nPublicat per Albert a 12:59 a. m. 2 comentaris:\nMaurice Béjart i Ángel Corella\nQui segueix el meu bloc ja ha vist la meva afició al teatre, però he de dir que també fa molts anys que en sóc del ballet. Suposo que, com molts, el primer ballet que vaig conéixer va ser el clàssic dels clàssics, El Llac dels Cignes. Després vingueren altres com Les Silfides, Giselle, com també grans ballarins com Margot Fonteyn i Rudolf Nureyev; tot al Liceu.\nEl que per mi va marcar una nova manera de veure el ballet va ser el coreògraf Maurice Béjart al Sadler’s Wells, Londres, amb el ballet Nijinsky, Clown of God (1971) amb el gran Jorge Donn, com estrella, i també un desconegut Víctor Ullate.\nDes d’aleshores he procurat no perdre’m cap coreografia de Maurice Béjart.\nFa poques setmanes Maurice Béjart va ser al Liceu amb la companyia Béjart Ballet Lausanne a presentar les seves noves creacions: Brel et Barbara, basat amb les cançons d’aquests dos grans chansoniers, un espectacle que mesclava la tendresa i l’humor, així com L’Art d’être Grand-Père, en què ens parla de la relació entre el ballarí i el professor de ballet. L’espectacle va acabar amb un clàssic del seu repertori: Boléro, un ballet que encara no havia vist mai i que és un impressionant mescla de força i sensualitat, un ballet que només pot tenir un efecte amb qui té la sort de veure’l: entusiasmar-se.\nCal dir que el gran Maurice Béjart va voler obsequiar els barcelonins amb unes proves d’un ballet que està preparant amb música de Richard Wagner. Promet, però esperarem amb il.lusió.\nAhir vaig veure un espectacle de ballet al Palau de la Música, es tracta de la companyia Ángel Corella & Stars of American Ballet, que està liderada pel propi Ángel Corella que és indiscutiblement un gran ballarí, com també un bon empresari.\nÁngel Corella és estrella en diverses companyies de fora d’Espanya i al mateix temps ha creat la seva pròpia troupe i tres botigues per vendre roba i complements pel ballet (Madrid, Barcelona i la tercera on-line).\nL’espectacle d’ahir consistia amb Who cares?, Work within work, Tango i After the rain. La segona part La fierecilla domada, Sueño de una noche de verano i Romeo y Julieta.\nVull destacar en primer lloc l’únic que em va emocionar, que va ser After the rain. Un pas a deux d’una gran sensualitat i tendresa, fet a l’estil Modern American Ballet.\nLa resta de l’espectacle és molt digne, pels noms dels coreògrafs semblen americans, però no s’aparten gaire dels ballets de l’estil que va imposar Marius Petipa el segle XIX.\nEs tracta d’un bon i entretingut espectacle de ballet, portat a Barcelona per un senyor que en el seu programa de mà ens diu que ha ballat per la Reina Isabel II d’Anglaterra i la Princesa Margarida, per Bill Clinton i Hillary Roddam Clinton, per George Bush i la seva esposa i que té molts premis de dansa, entre altres. Em deixava que el 2004 va ser nominat pel Premi Príncep d’Astúries.\nPublicat per Albert a 3:55 p. m. 1 comentari:


Avui la nostra consellera Olga Guday en nom de Fidem ha assistit a l'acte "She Decides, You Succeed" Conferència Final - Foment del Treball de Barcelona.\nÈs la presentació de les conclusions del programa "She Decides, You Succeed" conferència final, liderat per AFAEMME (Associació de Federacions i Associacions d'Empresàries del Mediterrani).\nDurant la conferència s'han presentat les conclusions i els resultats sobre la motivació a les empreses per què promoguin de forma activa l'accés de les dones a els llocs de decisió econòmica, una aleta de fomentar també el seu propi creixement empresarial.\nEl projecte dóna un conèixer la desigualtat existent en la representació de les dones en els llocs de presa de decisió econòmica de les empreses i la manca d'informació sobre la Importància i els beneficis de tenir un major equilibri de gènere en les diferents àrees de responsabilitat empresarial.\nEs beneficiaran d'aquesta inciativa 150 mitjanes i grans empreses dels països involucrats, 5 en aquest projecte (Espanya, Itàlia, Letònia, Regne Unit i Romania) i 5 organitzacions empresarials d'aquest països, aconseguint mes o menys 1500 directives.


El Molt Honorable Orde del Bany (anglès: The Most Honourable Order of the Bath) és un orde militar britànic creat pel rei Jordi I el 18 de maig de 1725 pel servei destacat a les Forces Armades o el Servei Civil.\n← Cavaller de l'Orde del Bany\nOrde de Sant Patrici Orde de l'Estrella de l'Índia\nDama Gran Creu de l'Orde del Bany\nGran Mestre de l'Orde del Bany\nCavaller de l'Orde del Bany\nKnight Grand Cross o Dame Grand Cross (GCB), Cavaller Gran Creu o Dama Gran Creu\nKnight Commander o Dame Commander (KCB o DCB), Cavaller Comandant o Dama Comandant\nCompanion (CB), Company\nEl lema de l'Orde és "TRIA IUNCTA IN UNO" (Tres units en un). Pot referir-se o bé a la unió dels regnes d'Anglaterra, Escòcia i Irlanda, formant la Gran Bretanya, o a la Santíssima Trinitat. Els membres de la branca militar a vegades usen el lema "ICH DIEN" (Jo serveixo, en alemany)\nLa Capella de l'Orde és la Capella d'Enric VII de l'Abadia de Westminster. Cada 4 anys se celebra un servei presidit pel Gran Mestre amb les noves investidures, i cada 8 un servei religios presidit pel Sobirà. Entre l'admissió a l'Orde i la investidura pot haver un llarg interval: a Lord Lluís Mountbatten, comte de Birmània, li va ser atorgada la Gran Creu de Cavaller el 1955 però no va ser investit fins a 1972.\nObtingut de «https://ca.wikipedia.org/w/index.php?title=Orde_del_Bany&oldid=29812085»\nDarrera modificació: 30 març 2022 a les 21:18\nLa pàgina va ser modificada per darrera vegada el 30 març 2022 a les 21:18.


Metges de Catalunya reclamarà a UDIAT el retorn íntegre de la retallada salarial del 5% | Metges de Catalunya\nEls professionals de l’extinta UDIAT Centre Diagnòstic recuperaran durant la primera quinzena de juliol els imports corresponents a la retallada salarial del 5% aplicada irregularment per l’empresa entre l’1 de juny de 2010 i el 31 de juliol de 2013. Després que el Tribunal Superior de Justícia de Catalunya (TSJC) i el Tribunal Suprem hagin donat la raó als treballadors, l’antiga entitat, incorporada ara al Consorci Corporació Sanitària Parc Taulí de Sabadell, ha comunicat que acatarà la sentència i abonarà les quantitats degudes, més els interessos corresponents. Amb tot, l’empresa no retornarà l’import total descomptat a cada treballador, ja que la retallada es va aplicar de manera indeguda fins al 30 d’abril de 2015. És per això que Metges de Catalunya (MC) interposarà demandes de caràcter individual perquè els facultatius d’UDIAT reclamin la percepció integra de la retallada.\nUDIAT Centre Diagnòstic era una entitat de tipus mercantil i com a tal no podia aplicar al seu personal el decret llei de l’any 2010 que rebaixava un 5% del sou als treballadors públics, ja que la mateixa norma excloïa dels seus efectes al personal laboral no directiu de les societats mercantils. Per aquest motiu, el TSJC primer i el Suprem després van estimar la demanda de conflicte col·lectiu del comitè d’empresa. No obstant això, UDIAT entén que no ha de retornar els imports descomptats des de l’1 d’agost de 2013 fins al 30 d’abril de 2015 perquè es va signar un pacte d’empresa pel qual els treballadors renunciaven al 5% salarial. MC va ser l’únic sindicat que no va signar el pacte. Tanmateix, el sindicat mèdic considera que l’acord no suposava una renuncia definitiva a aquesta part del sou perquè incloïa una clàusula que salvaguardava l’anul·lació de la retallada en cas que els tribunals donessin la raó als treballadors, tal com ha acabat passant.\nEn aquest sentit, MC es l’única organització que, a més de la demanda col·lectiva, va interposar demandes individuals. Gràcies a això, pot continuar endavant amb el seu procediment, donat que no comparteix la interpretació que fa l’empresa, a la qual a més reclamarà que aboni els interessos de mora.\nAixí doncs, els facultatius d’UDIAT que van veure reduïdes il·lícitament les seves retribucions, inclosos els residents, es poden adreçar al sindicat per interposar la demanda. La data màxima per fer-ho és el dia 28 de juliol.


Rosa Andrade, cultura, Perú - 7agen\nActivista: Rosa Andrade\nNaixement: 1949 – Nueva Esperanza, Perú, 2017\nJunt amb el seu germà, era la darrera parlant de resígar, una de les quaranta-tres llengües indígenes amazòniques que sobrevivien al Perú, i una de les quaranta darreres persones que parlaven l’ocaina, una altra llengua nadiua. El seu bilingüisme s’explica pel fet que el seu pare era ocaina i la seva mare, resígara. Tots dos pobles havien patit la violència dels col·lectors de cautxú, i havien estat desplaçats i gairebé extingits. Un mes abans de la seva mort, el departament de Llengües Indígenes del Ministeri de Cultura va engegar amb ella i el seu germà un projecte per enregistrar-ne la parla i evitar-ne la desaparició completa. Rosa Andrade dedicava molta energia a revitalitzar i recuperar les seves dues llengües i cultures, que transmetia als infants a través de cants tradicionals, contes i obres d’artesania.\nVivia a la comunitat de Nueva Esperanza, a la selva del nord del Perú. Un dia la van trobar assassinada brutalment, decapitada i amb el cor arrencat: els hi havien tallat amb matxet. El fiscal i el jutge peruans no van fer res per aclarir aquell assassinat, ni per honorar la darrera representant d’un poble. Els mitjans peruans no se’n van fer ressò. Les organitzacions indígenes i de drets humans reclamen justícia per a la víctima.


Lee Els ulls del germà etern, de Stefan Zweig en línea en Bookmate\n«Els ulls del germà etern», llibre curiosíssim dins l'obra de Stefan Zweig, està escrit com una llegenda oriental situada molt abans dels temps de Buda. Narra la història de Virata, home just i virtuós, el jutge més cèlebre del regne, que després de viure voluntàriament en pròpia carn la condemna a les tenebres destinada als assassins més sanguinolents, redescobreix el valor absolut de la vida i reconeix en els ulls del germà etern la impossibilitat intrínseca de tot acte judicatiu. Virata esdevé, després de la seva renúncia, un home anònim a qui espera, un cop mort, un oblit encara molt més perenne, el de la història que continua adelerada prescindint de l'home més just de tots els temps.\n«Zweig reuneix en la seva prosa dues de les dimensions de la gran literatura: la capacitat d'analitzar perfils psicològics en el retrat més ampli d'una societat i la seva història mentre mostra una gran habilitat en la fusió d'una visió interna i externa del món. No para de créixer en el cànon de la literatura contemporània, alhora que les seves pàgines presenten una gran actualitat».


Cuixart diu que “no té motius” per estar agraït a Pedro Sánchez Cuixart diu que “no té motius” per estar agraït a Pedro Sánchez – El Món\nCuixart diu que “no té motius” per estar agraït a Pedro Sánchez\nRecorda que ha estat a la presó més temps en el mandat del socialista que en el de Rajoy\nJordi Cuixart a la seva empresa\nRedacció 28/05/2021 10:20 am\nEl president d’Òmnium Cultural, Jordi Cuixart, ha assegurat aquest divendres que no creu que tingui “molts motius” per estar agraït a Pedro Sánchez i la seva inclinació per indultar els presos polítics. “El to és de distensió, però jo fa més temps que soc a la presó amb Sánchez que amb Rajoy”, ha manifestat en una entrevista a Rac1. En aquest sentit, ha dit que està d’acord “quan diu que cal diàleg” però que lamenta que “els poders de l’Estat segueixin amb la repressió”.\nPreguntat per si dubta que al final el govern espanyol concedeixi els indults, Cuixart ha recordat que “el Tribunal Suprem parla cada cop amb una claredat més meridiana“. “El PSOE ha renunciat al seu compromís amb els valors democràtics”, ha avisat, i ha afirmat que “l’Estat no s’atura en la repressió”. “Ho estem veient aquests dies en la reacció que tenen els indults i en un Tribunal de Comptes que li vol arruïnar la vida a 27 persones”, ha dit.\n“No renuncio a res del que vaig fer”\nCuixart ha respost en aquesta entrevista a l’informe del Suprem sobre els indults. Ha assegurat que “la solució no arribarà pels tribunals”. “Jo no renuncio a res del que vaig fer perquè vaig exercir drets fonamentals“, ha dit, a més de recordat que està tancat a la presó “per haver exercit la desobediència social”. “No puc renunciar a exercir aquests drets, perquè si no, faig que els meus fills en el futur puguin trobar-se a la mateixa situació”, ha assegurat, i ha afegit que “hi ha un problema quan Marchena” titlla la seva actitud com a “antidemocràtica”.\nVendetta 28/05/2021 2:35 pm\nCalla tros de botifler et vas entrega al enemic et vas humillar parlan en castella y reconeixen al tribunal y la jusricia del enemic, em fas una mecla entra pena y grima y cuan et jutji el poble de catalunya per alta traicio sera mes dur am tu\nEl cit campejador 28/05/2021 1:06 pm\nSi fos per mi, no l'indultaria. És com si a un pederasta l'indultes i et diu que ho tornarà a fer...\nAnònim 28/05/2021 12:03 pm\nSi va abraçar en mandonguilla, també li podria fer un petò a la boca a en Xanxess\nrd 28/05/2021 11:57 am\nCatala emprenyat 28/05/2021 11:14 am\nAu ves a abraçar mandonguilles!\nFUERA LA OLIGOCRACIA 30/05/2021 12:04 am\nHabéis tenido suerte que esto es una OLIGOCRACIA y no una DEMOCRACIA, porque el gobierno ESPAÑOL y los PARTIDOS INDEPENDENTISTAS que fuera la sentencia de sedicion y no por rebelión.\nen fi 28/05/2021 12:00 pm\ni tu a que et moqui la iaia, com és nota que no coneixes el Jordi, i ni el respectes. El Jordi Cuixart és tot un senyor i una bona persona, cosa que l'altre no ho és, entre altres coses, perquè l'únic principi que té és el d'omplir-se les butxaques


La història dirigida | Recull de premsa\nLa història dirigida\nMaite Gutiérrez/ Josep Playà\nEl Ministeri d’Educació té molt clar què han d’aprendre els alumnes a classe. Tant és així que el nou currículum escolar precisa fins a l’últim detall els continguts d’història, filosofia, literatura… a primària, ESO i batxillerat. Això és el que es desprèn de l’esborrany del decret de continguts curriculars que desenvolupa la Lomce, més de mil pàgines que confirmen aquest control ferri sobre totes les matèries essencials.\nEl currículum de la llei anterior, la LOE, amb prou feines ocupava una desena de pàgines per a cada matèria. El de França rarament supera els quatre folis, dóna indicacions generals, i després cada centre escolar decideix com desenvolupar-lo. Però la nova llei educativa del PP, la Lomce, no deixa espai per a interpretacions ni afegits complementaris.\n“L’estudi de la història d’Espanya és essencial per al coneixement i comprensió no només del nostre passat, sinó també del nostre món actual. No menys important és el seu caràcter formatiu (…)”. És el que diu la introducció del contingut curricular de la història d’Espanya de 2n de batxillerat, segons aquest esborrany del decret, exposat a debat públic fins al 3 de gener i pendent també d’un dictamen no vinculant del Consell Escolar de l’Estat. El ministre d’Educació, José Ignacio Wert, sempre ha dit que un dels objectius de la llei era homogeneïtzar els continguts de les matèries troncals. El ministeri decidirà el cent per cent del contingut, encara que les comunitats autònomes podran complementar-lo amb matèries pròpies. Però després hi ha les revalides a final de cada etapa, uns exàmens externs que preguntaran pels continguts que ha fixat el ministeri, de manera que els professors se centraran a impartir-lo, perquè si els alumnes d’ESO i batxillerat no els superen, no aconseguiran el títol.\nAlberto del Pozo Ortiz, actual director general de Professorat i Personal de Centres Públics del Departament d’Ensenyament, ja afirmava en el seu blog, abans de conèixer aquest esborrany, que “la nova definició del currículum bàsic (…) és totalment invasiva, i no deixa cap marge per al desenvolupament normatiu a les Administracions educatives, ja que inclou els objectius, competències, continguts, criteris d’avaluació, estàndards i resultats d’aprenentatge avaluables, amb la finalitat d’assegurar una formació comuna, que va molt més enllà del que fins ara s’havia entès com aspectes bàsics del currículum”. Respecte del decret, de moment Ensenyament ha dit que l’està estudiant.\nJoaquim Prats, catedràtic de Didàctica de Ciències Socials de la UB i autor de diversos llibres de text d’història, considera que es tracta d’”una visió molt dirigista” i que “el decret de vegades sembla confeccionat a partir d’un talla i enganxa”. Felipe de Vicente, president de l’Associació Nacional de Catedràtics d’Institut (Ancaba), afirma que “atempta contra la llibertat de càtedra i d’ensenyament; de fet, difícilment es pot considerar un currículum, es tracta més d’un receptari detallista”.\nFins ara els llibres de text de les diferents comunitats eren molt similars (vegeu l’article adjunt). A partir de la LODE (1985) va ser vigent la norma que l’Estat podia fixar “els ensenyaments mínims”, és a dir, uns continguts bàsics, que ocupaven el 55% dels horaris en el cas de les comunitats autònomes amb llengua pròpia com Catalunya o el 65%, per a les altres. El govern deixava a les comunitats que fixessin la resta, és a dir, entre el 35% i el 45% respectivament. Les principals editorials (Vicens Vives, Anaya, Santillana, SM, Edebé…) utilitzen els mateixos llibres a tot Espanya i afegeixen a cada capítol alguna pàgina (fins a dos en les versions catalanes) en què aprofundeixen en la història de cada comunitat.\nUna primera anàlisi del nou currículum dóna algunes pistes de com vol enfocar l’ensenyament de la història, el Govern central. Tant a la primària (ciències socials) com a l’ESO (geografia i història), el temari inclou des de la prehistòria fins a l’actualitat. I no només estableix els continguts, sinó també els criteris d’avaluació i els anomenats “estàndards d’aprenentatge” (un concepte que segons Ancaba “és estrany a la tradició pedagògica espanyola, i fins i tot europea, i sembla importat de currículums llatinoamericans”). Dins aquest darrer concepte, a l’ESO es fan propostes de treball a l’aula de l’estil: “Realitza un mapa conceptual amb els principals déus del panteó egipci”; “Concepció del parlamentarisme per Chamberlain i Goebbels”; “Distingir entre contextos diferents del mateix procés, p. ex. Àfrica subsahariana (1950s-60s) i la Índia (1947); “Utilitza el recurs web per crear continguts multimèdia sobre la capacitat d’interrelació de diferents grups periodístics”…\nA l’assignatura d’història d’Espanya, de 2n de batxillerat, el document divideix la matèria en 12 blocs i 51 capítols. Els redactors han pretès ser curosos: “Ofereix a l’alumne que arriba a la vida adulta la possibilitat de conèixer la història del seu país de manera contínua i sistemàtica”. Fins i tot diuen que pretenen fomentar “valors i hàbits” com “el reconeixement de la diversitat d’Espanya”. I així en el bloc 9, sobre el regnat d’Alfons XIII, s’esmenta “l’oposició de republicans i nacionalistes catalans, bascos, gallecs i andalusos”. Al bloc 10 es parla de l’”Estatut de Catalunya”. Però en canvi passa de puntetes sobre la guerra de Successió i el que significa per a Catalunya, no s’esmenten ni la Mancomunitat ni l’impacte del franquisme sobre la cultura catalana i altres nacionalitats.\nL’informe que han elaborat els catedràtics d’institut assenyala que aquest currículum és d’”un grau de detall, concreció i dirigisme excessius”. I afegeix que ni tan sols els currículums previs a la Logse no van ser “tan extremadament detallistes”. Un dels exemples que posen és el de la matèria de filosofia, del batxillerat. El currículum “arriba a assenyalar explícitament una relació de textos de determinats filòsofs per ser comentats a classe. Mai cap currículum anterior no havia arribat a aquest extrem. Quedava a la llibertat de cada professor l’elecció d’aquells textos que li semblaven més apropiats”. Ara ja no. L’informe assenyala també que “la història de la filosofia no és un repàs del pensament occidental, com era d’esperar. Es limita a una selecció imposada de nou filòsofs elegits amb quin criteri? (…) Respecte del programa encara vigent de la LOE s’ha eliminat un filòsof de la talla de sant Agustí, per exemple. (…) A l’últim bloc s’inclou Habermas, per què aquest filòsof i no Heidegger o Popper o Bergson o Hannah Arendt…? Simplement perquè deu ser de l’interès dels autors del currículum quan altres professors poden tenir altres preferències”.\nPosted in: LOMQUE\t| Tagged: currículum, història


Les exportacions catalanes cauen un 17,2% durant el primer semestre, fins als 30.950 MEUR, per la crisi de la covid-19 La República\nACN Barcelona.-La crisi de la covid-19 va provocar que les exportacions catalanes registressin una caiguda interanual del 17,2% durant el primer semestre d’aquest any. Segons dades publicades aquest divendres pel […]\nACN Barcelona.-La crisi de la covid-19 va provocar que les exportacions catalanes registressin una caiguda interanual del 17,2% durant el primer semestre d’aquest any. Segons dades publicades aquest divendres pel Ministeri d’Indústria, Comerç i Turisme, Catalunya va vendre productes a l’exterior per 30.950,6 MEUR entre els mesos de gener i juny. Únicament el mes de juny, les exportacions catalanes van reduir-se un 11,8% respecte a l’exercici anterior, fins als 5.399,8 MEUR. Malgrat el descens, Catalunya es manté com a comunitat més exportadora de l’Estat, concentrant un 24,9% de les vendes a l’estranger i situant-se molt per sobre d’Andalusia (11,8%), el País Valencià (11,2%) i Madrid (10,8%).\nEl sector que més vendes va registrar a Catalunya entre gener i juny va ser el químic, amb 9.659,5 MEUR (un 31,2% respecte al total). Malgrat tot, les exportacions al sector van caure un 4,1% respecte al primer semestre de 2019. A continuació apareix el sector de l’alimentació, begudes i tabac, que concentra un 16,8% dels ingressos. En aquest cas, les vendes van créixer un 9,3% interanual, fins als 5.193,8 MEUR. Pel que fa als béns d’equip, que representen un 16,1% de les exportacions, les vendes a l’exterior van registrar un descens del 24%, fins als 4.993,4 MEUR.Per demarcacions, Barcelona concentra el 77% de les exportacions catalanes. Durant el primer semestre, el territori va registrar unes vendes a l’exterior per 23.858,7 MEUR, un 18,6% menys en comparació amb les mateixes dates de l’exercici anterior. La província més castigada va ser Tarragona, amb una caiguda de les exportacions del 22,4%, fins als 3.380,7 MEUR. Pel que fa a Girona, les vendes van reduir-se un 1,5%, fins als 2.778,1 MEUR, mentre que Lleida va ser l’única demarcació on, tot i la crisi de la covid-19, es va registrar un lleu repunt. En aquest territori, les exportacions van créixer un 3,2% durant el primer semestre, fins als 933,1 MEUR.Al conjunt de l’Estat, les exportacions van experimentar un descens del 15,8% entre gener i juliol, fins als 124.101 MEUR. Extremadura és l’única comunitat on les vendes a l’estranger es van incrementar (+9,3%), mentre que les Illes Canàries (-30,2%), Astúries (-25,5%) i el País Basc (-22,9%) van registrar els descensos més accentuats.ImportacionsA Catalunya, les importacions durant el primer semestre van reduir-se un 22,7%, fins als 36.737 MEUR. Així, la balança comercial al territori (diferència entre exportacions i importacions) se situa en 5.786,9 MEUR negatius.Per demarcacions, Barcelona va realitzar compres a l’estranger per 29.855,3 MEUR, un 22% menys respecte a l’exercici anterior. A Tarragona, el descens va ser del 30,7% interanual, fins als 5.053,7 MEUR, mentre que a Girona es va registrar una caiguda de l’11,9%, fins als 1.279,7 MEUR. Per altra banda, les importacions a Lleida van incrementar-se un 4,7% entre gener i juny, fins als 548,9 MEUR.Al conjunt de l’Estat, les importacions van reduir-se un 18,8%, fins als 131.674,7 MEUR. Per altra banda, la balança comercial es manté negativa, en 7.573,3 MEUR.


Programa d'emprenedoria per a joves amb idees contra el canvi climàtic\nEls integrants d´eCoDeliver i Kidalos estan incubant els projectes durant el mes de juliol en un ecolab a Lanzarote.\n•\tGran èxit de la primera convocatòria de la iniciativa amb més de 700 participants de 16 universitats espanyoles i implicació de 100.000 imaginers a través dels canals digitals.\n•\tEls projectes guanyadors, eCoDeliver i Kidalos, tenen l'objectiu de fer més sostenible el sector del transport de paqueteria i el consum de joguines, respectivament.\n•\tDurant aquest mes de juliol, els guanyadors estan treballant en un ecolab de la mà de l'equip d’imagin i d'experts en emprenedoria per incubar la idea i crear el seu producte mínim viable (MVP).\n•\tA través d'aquest programa, imagin impulsa idees d'emprenedoria capaces de generar un impacte positiu al planeta.\nEls projectes eCoDeliver i Kidalos han resultat guanyadors de la primera edició de l’imaginPlanet Challenge, la iniciativa d’imagin que fa costat a joves amb idees d'emprenedoria per combatre el canvi climàtic. A través d'aquest programa, imagin, la plataforma de serveis digitals i estil de vida impulsada per CaixaBank, ofereix formació i eines a una generació de joves amb consciència mediambiental i inquietuds emprenedores perquè puguin desenvolupar projectes capaços de generar un impacte positiu al planeta.\nEls dos projectes guanyadors de l’imaginPlanet Challenge es troben desenvolupant la seva idea durant aquest mes de juliol a un ecolab a Lanzarote amb l'objectiu de començar la fase d'incubació del projecte per crear el seu producte mínim viable (MVP). Durant l'estada a l’ecolab, els integrants d’eCoDeliver i Kidalos reben formació, assessoria i mentoring de la mà d’imagin i d'un equip de professionals experts en emprenedoria, sostenibilitat i innovació. A més, comptaran amb el suport de perfils de referència en aquests sectors, com la CEO de la start-up We Are Knitters, Pepita Marín; la fundadora de Zeena, Sana Khouja; l'emprenedor Isidro Quintana, CEO de Triple-O Games i de Promineo Studios; o la formadora internacional d'emprenedors, Marta Emerson; entre altres líders empresarials que s'encarregaran d'impartir ponències inspiracionals.\neCoDeliver i Kidalos han estat triats com a guanyadors entre els 230 equips participants, formats per més de 700 joves de 16 universitats espanyoles que, de la mà d’imagin, han donat forma a les seves idees durant els tres últims mesos. Des d’imagin s'ha posat a la disposició de tots els participants un programa de formació especialitzada, així com eines i recursos innovadors amb una metodologia basada en el Design Doing per treballar a la seva idea d'emprenedoria. El mes passat, els 10 equips finalistes van tenir l'oportunitat de presentar els seus projectes davant un jurat d'experts format per professionals vinculats a empreses de referència en sostenibilitat com Holaluz, Cocunat, National Geographic i imagin, els qui, al costat dels propis usuaris d’imagin, van seleccionar a eCoDeliver i Kidalos com a projectes guanyadors d'aquesta primera edició de l’imaginPlanet Challenge. La iniciativa ha comptat a més amb la implicació de més de 100.000 imaginers a través dels canals digitals.\nAl setembre, després del resultat de la seva estada a l’ecolab aquest estiu, eCoDeliver i Kidalos presentaran les seves propostes en una sessió format Demo Day.\neCoDeliver: transport de paqueteria col·laboratiu\nPatrick Lokkegaard (23 anys), Joan Mateu (23 anys) i Rubén Andreu (20 anys) són els joves precursors d’eCoDeliver, un projecte que consisteix en la creació d'una comunitat per transportar paqueteria, un dels sectors que més emissions de CO2 genera pel volum de desplaçaments, seguint un model col·laboratiu i 100% sostenible. A través d'una plataforma digital, els usuaris oferirien els desplaçaments en els seus vehicles privats a altres ciutats per transportar paquets i així aprofitar el trajecte. D'aquesta manera, l'usuari que transporta podria costejar el seu viatge i l'usuari que fa l'enviament aprofitaria l'espai d'un vehicle que anava a desplaçar-se de totes maneres, evitant així generar emissions de CO2 addicionals. El projecte eCoDeliver comptaria a més amb un servei complementari per als repartiments dins d'una mateixa ciutat a través de furgonetes elèctriques.\nKidalos: joguets compartits\nLes germanes Andrea Enriquez (29 anys) i Vanesa Enriquez (29 anys) són les dues joves que estan darrere de Kidalos, un projecte que aposta per fomentar un consum sostenible de joguines a través d'un model d'economia circular. Kidalos es concep com una plataforma de subscripció per llogar joguines, jugar amb ells durant un període de temps i retornar-los perquè altres nens puguin gaudir-los. L'objectiu del projecte és evitar el consum constant i l'acumulació de joguines, disminuir la petjada ecològica que produeix la indústria i promoure l'estalvi de temps, diners i espai, tant per a les famílies com per a les escoles. A més, totes les joguines de Kidalos són educatives, sense gènere i donaran visibilitat a fabricants locals i artesanals.\nimaginPlanet, una aposta per a la sostenibilitat\nL’imaginPlanet Challenge s'articula a través d’imaginPlanet, l'àrea temàtica d’imagin a través de la qual es generen continguts d'interès sobre sostenibilitat i s'activen iniciatives i projectes de suport a causes socials i mediambientals, siguin pròpies o impulsades per persones o organitzacions a les que imagin presta el seu suport.\nAmb l’imaginPlanet Challenge, imagin reforça la seva clara aposta per la sostenibilitat, que constitueix un dels pilars de la seva estratègia. El pla de sostenibilitat d’imagin implica que tot el model de negoci i la seva organització al complet estiguin compromesos amb criteris de coherència, compromís social i mediambiental, transparència i innovació. La plataforma desenvolupa tota una línia de productes, serveis, acords i iniciatives basades en la sostenibilitat per generar un impacte positiu al planeta i al conjunt de la societat, que materialitza a través de la seva àrea temàtica imaginPlanet.\nEn aquest sentit, per exemple, els incentius per a nous clients substitueixen el tradicional obsequi per accions sostenibles, com a reforestacions o donacions a causes solidàries. Així mateix, a més d'impulsar la consciència per la sostenibilitat entre els seus usuaris, imagin promou internament l'adopció d'hàbits sostenibles als seus espais físics i la implicació dels seus empleats a causes socials i mediambientals a través de programes en col·laboració amb organitzacions de referència.\nEl model de sostenibilitat d’imagin ha aconseguit la certificació B Corp, que garanteix el compliment dels més alts estàndards d'acompliment social i ambiental, transparència pública i responsabilitat empresarial de la companyia per equilibrar el benefici econòmic amb el propòsit social. imagin ha estat la primera plataforma de serveis financers mobile only a aconseguir aquesta certificació.\nMés de 3 milions d’imaginers\nimagin és una plataforma d'estil de vida impulsada per CaixaBank que ofereix serveis digitals, financers i no financers, que ajudin als seus usuaris, majoritàriament joves menors de 30 anys, a la seva vida diària i als seus projectes de futur. Actualment compta amb una comunitat de més de 3 milions d'usuaris, una xifra en continu creixement gràcies a l'àmplia oferta de continguts i serveis –bona part, d'accés gratuït-, la facilitat de registre i la creació de diversos nivells de vinculació, que, a diferència dels bancs tradicionals, no necessàriament impliquen l'alta com a client financer.\nEls continguts digitals d’imagin s'organitzen entorn a cinc grans verticals: música (imaginMusic), videojocs (imaginGames), tendències (imaginCafé), tecnologia (imaginShop) i sostenibilitat (imaginPlanet). Així mateix, imagin ofereix experiències i avantatges especials en àmbits com els viatges o la mobilitat urbana.\nA més, l'aplicació imagin desenvolupa una oferta de productes financers per cobrir les necessitats d'estalvi i de finançament dels joves que han entrat a l'edat adulta i que comencen a tenir els seus primers ingressos i els seus propis projectes d'estil de vida.\nEn tots els casos, imagin manté les característiques que l’han convertit en líder bancari per al públic jove: operativa mobile only (els serveis es presten exclusivament a través de l'app, sense oficines i sense web, que compleix només funcions informatives), sense comissions per a l'usuari i amb un llenguatge propi, senzill i clar, especialment adequat per a una comunicació directa amb els joves.\nNP Guanyadors imaginPlanet Challenge\nCaixaBank s'adhereix a l'Aliança per a la Comptabilitat del Carboni a la Indústria Financera\nGoirigolzarri: “Ens trobem davant d’una oportunitat única per atacar las vulnerabilitats cròniques de la nostra economia”


La parella que es va perdre al Puigpedrós a l'octubre no pagarà el rescat\nLa parella que es va perdre al Puigpedrós a l’octubre no pagarà el rescat\nEls bombers argumenten que anaven ben equipats i que van demanar ajuda per motius justificats\nLa parella que es va perdre el 27 d’octubre al Puigpedrós, a la Cerdanya, no pagarà el seu rescat. Així ho ha decidit la direcció general de Prevenció i Extinció d’Incendis després d’un informe dels bombers argumentés que els excursionistes no van incomplir cap dels tres supòsits fixats en la normativa: no portar l’equip adequat, demanar els serveis de salvament sense justificació o anar per zones que estiguin senyalitzades com a perilloses o d’accés prohibit. La informació l’ha avançat ‘La Vanguardia’ i ho han confirmat a l’ACN fonts dels bombers. El fet que la responsable del refugi de Malniu els advertís del mal temps que feia no és prou motiu com per considerar que van ser imprudents i hagin de pagar el rescat.\nEl dispositiu per rescatar aquesta parella de Sabadell va mobilitzar un centenar de persones de diferents cossos. L’home i la dona van aguantar dues nits amb temperatures de fins a set graus negatius. Un helicòpter de la policia francesa els va localitzar finalment a la zona de Malforat el 29 d’octubre. Portaven roba d’abric, aliments i líquids.


Cerca hotels a prop de Mercat de la Boqueria\nGoyavianaIl ChiringoSa gavina pizzeria barSaigon BaguetteZen Lounge Bar and Grill\nMostra els 5 més populars Popular ara mateix a Barcelona Més venut Hotel Glories Padilla 173 2 Llits reservada fa 34 segons\nBarcelona Universal Hotel Av Parallel 76-78 Estàndard reservada fa 8 minuts, 3 segons\nDes Artistes Suite Rambla Rambla de Canaletes 130, Atico 2 Habitació Doble Comfort reservada fa 12 minuts, 51 segons\nNH Collection Barcelona Constanza Calle Deu I Mata 66-99 Habitacó Doble o de 2 llits Superior reservada fa 20 minuts, 5 segons\nBlack Swan Hostel Ali Bei, 15 1 Llit en Dormitori Mixt de 14 Llits reservada fa 20 minuts, 33 segons\nBarcelona és coneguda per llocs interessants com ara Mercat de la Boqueria. Trobi baixíssimes tarifes només a Agoda.com quan reservi hotels a prop de Mercats. Les opcions d'allotjaments a prop de Mercat de la Boqueria varia enormement desde luxosos hotels a assequibles cases d'hostes. El formulari segur de reserver online d'Agoda.com ofereiex una manera simple de reserves d'allotjament a prop de Mercat de la Boqueria. Les útils eines de recerca i l'ampla informació d'hotels a la pàgina de ciutat de Barcelona fan fàcil trobar hotels disponibles. Uns 3,500,000 viatgers han triat Agoda.com per trobar l'hotel perfecte a prop de llocs com Mercat de la Boqueria.\nHotels a prop de Mercat de la Boqueria el més proper\nJosep, 0 29 de setembre de 2016\nIdeal tant per a la diversió com per al relax, Moderno Hotel es troba a la zona de La Rambla de la ciutat de Barcelona. A només 0. Km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Els visitants d'aquest hotel, poden gaudir d'anar a les atraccions més importants de la ciutat: Casa Bruno Quadros, Mosaic del Pla de l'Os, Font Pla de la Boqueria. Moderno Hotel també ofereix moltes instal.lacions per enriquir la seva estada a Barcelona. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara televisió de pantalla plana, connexió sense fils a internet (cortesia), habitacions per a no fumadors, aire condicionat, calefacció per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Barcelona, el Moderno Hotel és el lloc perfecte per una estimulant i emocionant escapada.\nEls allotjaments del Viu Barcelona estan situats al centre de Barcelona, just al costat de la Rambla i a 50 m de la parada de metro de Liceu. Ofereixen internet Wi-Fi gratuïta i una plaça en un aparcament públic ubicat a 15 m.\nEls apartaments disposen de 2 o 3 habitacions, rentadora, sala d'estar amb sofàs i TV de pantalla plana, i cuina equipada amb forn, microones i estris de cuina. Els allotjaments també disposen de rentadora, llençols i tovalloles.\nA l'apartament no se serveixen menjars, però hi ha molts bars, restaurants i botigues als carrers dels voltants, als barris del Raval i Gòtic. El mercat de la Boqueria és a 2 minuts a peu del Viu Barcelona.\nLa plaça de Catalunya és a 10 minuts a peu i els autobusos de l'aeroport surten des d'aquí. També es pot agafar el tren de l'aeroport des de les estacions de tren de Sants i Passeig de Gràcia. El Camp Nou del FC Barcelona es troba a 25 minuts amb metro i la Sagrada Família de Gaudí és a 20 minuts amb metro.\nEls millors hotels prop de Mercat de la Boqueria


Sant Boi Notícies – Tapissos de Josep Grau Garriga\nTapissos de Josep Grau Garriga\nene 11, 2012 Art i exposicions, Oci i cultura Comentarios desactivados en Tapissos de Josep Grau Garriga\nUna exposició porta a Sant Boi l’obra de l’artista Josep Grau-Garriga, renovador de l’art del tapís.\nLa mostra Grau-Garriga. Tèxtil, que recull una vintena d’obres originals realitzades entre els anys 80 i el 2011, s’inaugurarà el 12 de gener a les 19h al Centre d’Art Can Castells (c/ Lluís Castells, 16) i comptarà amb la presencià de l’alcalde de Sant Boi, Jaume Bosch.\nLa selecció de pintures i tapissos, feta pel galerista Josep Canals, és un recorregut per diferents etapes de l’obra de l’artista de Sant Cugat, mort el passat 2011 als 82 anys a França. Els treballs de Grau-Garriga, reconeguts a nivell internacional i per companys de professió com Antoni Tàpies o Joan Miró, barregen materials, textures i formes i van suposar una renovació en el concepte del tapís.\nGrau-Garriga es va formar a l’Escola d’Arts Aplicades i Oficis Artístics Llotja i a l’Escola Superior de Belles Arts de Barcelona. Fins els anys 60 va ser director artístic de l’Escola Catalana del Tapís i va ser el primer artista en fer una exposició individual de tapissos contemporanis a Catalunya, l’any 1964 a la sala Gaspar de Barcelona.\nL’exposició, d’entrada lliure, es podrà visitar fins al 26 de febrer.\n– Web Grau-Garriga\n– Vídeo inauguració exposició (santboitv a Youtube)\nCentre d'Art Can Castells, Exposicions, Josep Grau-Garriga, Pintures, Tapissos\nEstrenes del 14 de gener Pintures i maquetes de Joan Oñatevía


29 municipis del Baix Llobregat han creat mapes de capacitat acústica - Llobregat Digital\n29 municipis del Baix Llobregat han creat mapes de capacitat acústica\nSobta que l’ únic municipi baixllobregatí sense mapa sigui Gavà ja que conviu amb les molèsties de l’ Aeroport del Prat.\nLa Llei de protecció contra la contaminació acústica estableix que tots els municipis han de disposar d’un mapa de capacitat acústica aprovat per poder exercir les competències municipals en matèria de soroll que es pot consultar en aquest enllaç.\nLes persones hi han de tenir accés i tenen dret a rebre la informació adequada sobre les zones de sensibilitat acústica, d’aquesta manera, aquesta eina és un element fonamental de la gestió de la contaminació acústica ambiental d’un municipi.\nLa seva disponibilitat dona seguretat jurídica tant als titulars de les activitats com a la ciutadania en general. Els mapes de capacitat acústica municipal serveixen per evitar, prevenir o reduir la contaminació acústica a què està exposada la població i millorar la qualitat acústica del territori.\nEl mapa assigna els nivells d'immissió fixats com a objectius de qualitat en un territori determinat, establint les zones de sensibilitat acústica, que agrupen les parts del territori amb la mateixa percepció acústica –alta, moderada i baixa–, per a tres períodes temporals diferenciats –dia, vespre i nit– i en funció dels usos del sòl.\nAquests documents també han d’incloure les zones declarades d’especial protecció de la qualitat acústica (ZEPQA), les zones de règim especial (ZARE), les zones de soroll que es defineixin i altres àrees de sensibilitat acústica que assoleixin uns objectius de qualitat que atorguin més protecció al territori.


Nota de premsa: La Taula del Tercer Sector presenta 12 propostes d'actuació al President Mas.\n'Nota de premsa: La Taula del Tercer Sector presenta 12 propostes d'actuació al President Mas'\n'Estratègies de lluita contra l’estigma en salut mental'\nAquest dossier pretén explicar què és l’estigma en salut mental, com actua com a mecanisme d’exclusió social, així com mostrar les principals estratègies per combatre’l.\nDossier 'Estratègies de lluita contra l'estigma en salut mental'\nDossier 'Estrategias de lucha contra el estigma en salud mental'\nPropostes d’actuació per a una millor coordinació entre els àmbits d’acció social i salut amb persones en situació de sense llar, problemes de drogodependències o problemes de salut mental. La perspectiva dels professionals de la salut.\nAquest informe és fruit del seminari "Coordinació entre el àmbits d’acció social i de salut", per debatre amb professionals de la Salut els dèficits actuals en la coordinació entre aquests dos àmbits en tres col.lectius: les persones sense sostre, amb malaltia mental i les drogodependents. El seminari era la continuació d’un estudi dut a terme per la Taula del Tercer Sector l’any 2011 sobre aquesta temàtica a partir d’entrevistes a professionals de l’àmbit de l’acció social. Com en l’estudi inicial, la coordinació d’aquest nou seminari va ser encarregada a la Fundació Sant Joan de Déu.\n'Informe àmbit sanitàri'


La UE reforçarà les mesures per a evitar escàndols financers | Consumer\nLa UE reforçarà les mesures per a evitar escàndols financers\nEls Quinze pretenen augmentar el control de les grans corporacions\nEls ministres d’Economia i Finances de la Unió Europea (Ecofin) van decidir ahir a Oviedo reforçar les mesures que serviran en el futur per a protegir als Quinze de les conseqüències negatives de crisis i escàndols financers com el provocat per l’elèctrica estatunidenca Enron.\nEl Consell informal Ecofin va confirmar que la Unió ha recuperat la senda del creixement econòmic en el 2002, però va admetre que no pot baixar la guàrdia davant l’amenaça de desestabilització financera causada per fallides com la del grup nord-americà.\nPer a això, els ministres van decidir ampliar el mandat d’un grup d’experts d’alt nivell ja existent per a proposar com millorar la gestió i control de les empreses de la UE.\nL’Ecofin va decidir que aquest grup d’experts sobre Dret Mercantil, presidit per Jaap Winter, presentarà al juny en el Consell Europeu de Sevilla l’estat dels seus treballs, que hauran de ser definitius al setembre.\nAquests hauran d’ampliar-se per a identificar les millors pràctiques en relació amb la comptabilitat i auditoria dels grans grups financers i empresarials.\nLa presidència de torn espanyola de la UE va comunicar que els ministres van decidir que aquest grup es fixi sobretot en el reforçament del control intern i del funcionament d’aquestes grans corporacions, dels seus consells d’administració i les pràctiques auditores.\nLa intenció és a més reforçar el control extern i dotar de major disciplina al funcionament del mercat de capitals, tal com va explicar el secretari general de Política Econòmica i Defensa de la Competència, Luis de Guindos.\nL’objectiu és dotar de més “transparència i claredat” a les activitats de les corporacions i especialment en les relacions entre les seves pràctiques comptables i l’auditoria de les seves activitats.\nEntre els assumptes que abordarà aquest grup estaran a més els de la remuneració dels directius o l’activitat de les societats de qualificació de risc.\nSobre la conjuntura econòmica, els ministres de l’Ecofin van identificar el desequilibri de l’economia estatunidenca, l’escalada del preu del petroli i la situació de l’activitat japonesa com els principals riscos per a l’economia, però van concloure, segons De Guindos, que hi ha espai per a un “optimisme caut i prudent”.\nescàndols financers medidas-ca


EJ23 participa al concurs RetoTech_Fundacion_Endesa | Escola Joan XXIII - Tarragona\nEJ23 participa al concurs RetoTech_Fundacion_Endesa\nImplementem a l'escola la programació i la robòtica activament, a través dels reptes que anirem ressolen cada setmana.\nEls alumnes de 2n i 3r d'ESO de l’Escola Joan XXIII han estat seleccionats per participar al concurs Retotech organitzat per la Fundació Endesa, que es celebrarà al juny de 2022 en els Festivals RetoTech_Fundació_Endesa, on els centres participants tindran l'oportunitat de presentar el projecte tecnològic durant el present curs.\nPer preparar aquests projectes tecnològics que hauran de presentar, la setmana passada ens va arribar de part de la Fundació Endesa, 10 kits de robòtica i pròximament arribarà una impressora 3D. Aquesta dotació de material va acompanyada d'uns mòduls de formació per al nostre professorat, per tal de continuar educant als infants de l'escola en l'àmbit de la programació i robòtica.\nRetoTech_Fundacion_Endesa té com a objectiu formar professorat i alumnat en l'emprenedoria tecnològica, així com fomentar les vocacions STEM entre els més joves, per això Fundación Endesa, en el seu compromís amb la innovació educativa, impulsa la VII Edició de RetoTech_Fundacion_Endesa.


Quatre equips catalans, a la semifinal del Technovation Challenge | Xarxa Punt TIC\nFoto dels equips guanyadors de la final sènior de Technovation 2017 a Barcelona, for Associació Espiral, Educació i Tecnologia. 2017\nEl 6 i 12 de maig han tingut lloc les finals estatals del Technovation Challenge, a Madrid i Barcelona. Els equips guanyadors han obtingut passi a la semifinal internacional i els seus projectes d'emprenedoria digital per millorar les necessitats de la societat seran ara avaluats per un jurat internacional.\nTechnovation planteja a les participants el repte de desenvolupar una aplicació mòbil per resoldre un problema del món. A Catalunya, 199 noies, repartides en 40 equips, han treballat en els seus projectes durant 12 setmanes. Al llarg del procés, han tingut el suport de 47 mentores.\n26 equips han arribat a la final regional, que s'ha desenvolupat a Barcelona en dos dies: el 6 de maig ha tingut lloc la final de la categoria sènior i el 12 de maig el de la categoria júnior. Dos equips per categoria han obtingut passi a la semifinal, juntament amb els equips guanyadors de la final de Madrid.\nLes guanyadores sènior catalanes han estat:\nTechnowiners, que han dissenyat una aplicació mòbil per prevenir les conseqüències de la pobresa i, al mateix temps, el deteriorament del medi ambient.\nThe Betty Holbertons, que han dissenyat una aplicació mòbil que facilita que les ONG puguin recollir donacions i, al mateix temps, acabar amb el malbaratament dels recursos alimentaris, incidint en l'àmbit de la pobresa.\nLes guanyadores júnior han estat:\nHappy Appies, que han dissenyat una app anomenada Wallafood que pretén ajudar persones amb pocs recursos a accedir als excedents de menjar de particulars i empreses facilitant-ne la recollida.\nCRABUM, que han dissenyat l'app Get a 10, que facilita l'intercanvi de coneixements entre estudiants que tenen més facilitat en algunes matèries i aquells que en tenen en d'altres.\nA l'edició 2017 de Technovation Challenge han participat més de 10.000 nenes acompanyades de 4.485 mentores, de 116 països. S'han realitzat finals estatals i ara els equips guanyadors d’aquestes accedeixen a la semifinal virtual, d’on sortiran les finalistes que acudiran a San Francisco durant el mes d'agost i que optaran a premis d'entre 2.500 i 15.000 dòlars.\nL'Associació Espiral Educació i Tecnologia ha estat l'ambaixadora nacional del programa, amb la col·laboració de la Generalitat a través de la Xarxa Punt TIC, la Secretaria de Telecomunicacions, Ciberseguretat i Societat Digital i l'Institut Català de les Dones.


| L’ESCOLA | | Nanbudo Barcelona\nQuè t’ofereix L’escola\nLa pràctica del Nanbudo és molt més que una activitat esportiva o marcial, ja que transcendeix més enllà d’una activitat estrictament física. Així doncs, vull proposar-te, en primer lloc, un projecte amb més amplitud personal: et proposo una Formació PERSONAL, una inversió per complementar la teva vida com un patrimoni immaterial però de gran valor. Per fer-ho, em proposo fermament mostrar-te el mateix missatge que el Mestre Fundador m’ha ofert a mi durant tots aquests anys. Amb la mateixa finalitat, vull, també, instruir-te en el Nanbudo de forma integral i equilibrada per aconseguir interioritzar els diferents beneficis en els àmbits marcial, de la salut i de la consciència personal.\nNanbudo Barcelona el vaig iniciar a la capital catalana el 1997 després d’organitzar el primer curs internacional de Nanbudo a Barcelona impartit pel Mestre Fundador del Nanbudo. A partir d’aquí, he anat formant a diferents nanbudokes fins arribar, molts d’ells, al grau de cinturó negre i, per als que ho han desitjat, a la posterior formació específica per a la docència.\nPer tal de mantenir el projecte docent original, els grups estan formats per 10-12 alumnes com a màxim. D’aquesta forma m’és possible aprofundir en els aspectes singulars de cada alumne per a una evolució tècnico-personal de qualitat.\nLes Arts Marcials, elles mateixes en general i el Nanbudo en particular, són un font d’essències encaminades a la fi de la violència, tant externa con interna. Per tant, la pràctica continuada del Nanbudo, amb tot el seu ventall de possibilitats, no es veu condicionada per cap limitació física ni mental, ni tampoc per característiques de d’edat ni de sexe. Així doncs, entenem que és una pràctica per a tothom. L’únic que es requereix és la ferma voluntat de millorar, tenir visió àmplia, flexible i moltes ganes de gaudir.\nCom seria la teva primera classe?\nA mi m’agradaria impartir-te una primera classe de forma progressiva, pensada en donar sensacions al cos i deixar poc marge al pensament, a l’anàlisi. Més endavant ja tindràs oportunitat de fer-ho…\nDesprés de familiaritzar-te amb formalitats tradicionals de l’“Etiqueta”, en primer lloc, passaríem a la fase de preparació o cerimònia, on verbalitzem els tres principis del Nanbudo (mirar a la secció Noryoku Kaihatsu Ho) amb el propòsit de posar la nostra capacitat d’atenció mental i física en predisposició i actitud positiva.\nEn segon lloc, passaríem a la pràctica físico-perceptiva, a través d’uns exercicis físics i respiratoris dirigits a la percepció energètica del nostre cos. Un cop experimentat aquest treball, ens centraríem en una fase més física-corporal, on ens submergiríem amb la pràctica bàsica del “Ki Nanbu Taïso” (mirar a la secció Ki Do Ho). Realitzada aquesta última part, ens podem endinsar en les bases i formes bàsiques en l’àmbit estrictament marcial del Nanbudo (mirar a la secció Bu Do Ho), com serien posicions de peu bàsiques, formes d’atac i defensa simples, dinàmiques de randori o treball de parella. Tanmateix, també podem iniciar-nos en alguna kata bàsica. En darrer lloc, per anar passant a la fase final de la teva primera classe, podem acabar amb una kata energètica.\nDimarts i Dijous 20.30h a 22.00h.\nSi ens veniu a veure, estem en el privilegiat Complex Esportiu de la MarBella, al costat de la platja al barri de Poble Nou de Barcelona. Un lloc molt relaxant, amb bones vistes i fàcil accés. A banda, disposem d’una gran sala d’entrenament amb tatami i un servei de recepció i vestuaris esplèndids.


ETFs: l’alternativa als fons d’inversió\nEls bancs sovint oculten aquests productes perquè els fons els donen més comissions\nDiferències entre fons cotitzats (ETFs) i fons d'inversió\nBarcelonaEls fons cotitzats o ETF (de l’anglès exchange-traded funds ) són un producte financer molt popular entre els inversors dels Estats Units i del Regne Unit, però encara molt desconegut a Espanya.\nEls ETF són fons que agrupen actius financers, normalment accions -tot i que també poden ser altres productes, com per exemple futurs o bons-. L’empresa que crea aquests fons diposita les accions en una entitat financera que emet accions dels fons, que es poden comprar i vendre als mercats. En molts casos, les accions incloses en els ETF simplement repliquen els índex borsaris, per exemple l’Íbex-35, de manera que el preu es mou en paral·lel a la cotització de l’índex. Sí l’Íbex puja, l’ETF també.\nLa diferència és que l’ETF està operat per un ordinador que, mecànicament i rutinàriament, va replicant l’índex al qual està referenciat. El cost d’aquest ordinador és tan baix que la comissió que els ETF cobren als seus clients és molt inferior als fons tradicionals, que tenen un important equip de persones al darrere.\nLa raó principal per la qual els fons cotitzats encara són un instrument molt desconegut entre els inversors no professionals és que la majoria de bancs espanyols, d’entrada, sovint no ofereixen aquest producte als clients que s’interessen per productes financers. En lloc dels ETF, els bancs prefereixen que els seus clients comprin fons d’inversió o fons de pensions perquè els permeten carregar comissions més altes. De fet, d’entrada en les seves ofertes les entitats no inclouen els fons cotitzats, i algunes fins i tot es neguen a vendre’n encara que un client els ho demani expressament.\n“No s’hi guanyen la vida”, explica Xavier Freixas, professor de la UPF i assessor del Banc Central Europeu o del Banc Mundial, sobre la poca visibilitat d’aquests productes a les ofertes dels bancs. Freixas calcula que les comissions per a l’inversor són quatre vegades superiors en els fons d’inversió que en els ETF, tot i que, al final, sempre depèn del producte i del banc.\nEl fet que l’ETF estigui integrat per accions permet conèixer al moment el preu en què es troba, mentre que en el cas del fons d’inversió el preu s’actualitza un cop al dia. Una altra diferència entre els dos productes és que els ETF no requereixen un capital mínim d’entrada ni tenen comissions d’obertura i tancament.\nSegons Freixas, malgrat les diferències, els dos productes permeten tenir rendibilitats “molt similars” a llarg termini. “Els ETF tenen costos més barats -assegura- perquè, com que segueixen la cotització d’un índex, no cal que inverteixin en analistes i, per tant, els costos de gestió són inferiors”.\nNo obstant, els ETF tenen altres costos. El primer i més notable és la comissió per cada compravenda d’accions, que cal abonar a un gestor de borsa. De fet, els experts apunten a aquestes càrregues a l’hora de decidir si contractar un fons d’inversió o un ETF. En aquest sentit, per a inversions petites -de pocs milers d’euros- acostuma a ser molt poc rendible posar diners en fons cotitzats, ja que les comissions dels brokers s’enduen una part molt gran dels possibles guanys.\nUna altra diferència entre els ETF i els fons és què passa quan s’ingressen dividends. En el cas dels primers, en ser grups d’accions, l’inversor els ingressa (i tributa), mentre que en un fons es reinverteixen. En aquest sentit, la tributació dels ETF, a ulls d’Hisenda, és igual que la de les accions normals i, per tant, cal pagar per cada compra de títols. En canvi, els fons són tractats com un vehicle d’estalvi i no tributen fins que l’inversor no recupera els diners.\nL’’spread’ també hi influeix\nUn altre inconvenient dels ETF és l’anomenat spread. L’ spread funciona de la següent manera: un comprador interessat en una acció publica un preu al qual vol pagar la compra, mentre que un venedor de la mateix acció publica, al seu torn, el preu al qual vol vendre. La diferència entre els dos preus és l’ spread i, si és massa gran, pot ser problemàtica per valorar un ETF. El valor d’un ETF es calcula sempre agafant el punt mitjà dels spreads de les accions que conté i, si les empreses que hi ha a l’ETF són petites o amb spreads molt grans, el fons no reflectiria correctament el seu valor real.\nDe totes maneres, aquest fet gairebé no afecta els ETF amb accions amb un gran volum de compravendes -les d’empreses grans-, ja que els spreads són mínims: sempre hi ha compradors i venedors disposats a posar-se d’acord en el preu i tancar l’operació. Però pot ser problemàtic en el cas de companyies amb menys demanda o amb menys títols en circulació als mercats.\nSigui com sigui, els ETF són un producte que dona a l’inversor unes opcions que poden ser interessants. Una altra cosa és que el seu banc no els hi ofereixi.


Els carrers de Moià s'omplen per seguir la Cavalcada | NacióManresa\nEls carrers de Moià s'omplen per seguir la Cavalcada\nCIC Moià | 06/01/2013 a les 00:03h\nArxivat a: Fires i festes, reis d'orient\nAquesta notícia es va publicar originalment el 06/01/2013 i, per tant, la informació que hi apareix fa referència a la data especificada.\nEl Rei Melcior pels carrers de Moià. Foto: CIC Moià\nMoià ha sortit al carrer aquest dissabte per seguit la Cavalcada dels Reis d'Orient que han iniciat el recorregut per una avinguda de la Vila plena de gent.\nLa Cavalcada estava composta per una carrossa que portava el joguines i carbó, seguida per la de l'àngel i una per cada un dels tres Reis d'Orient. Durant el trajecte ha parat diverses vegades i la quitxalla ha pogut pujar a les carrosses per saludar als Reis.\nLa comitiva ha seguit pel carrer Sant Antoni i quan ha arribat a la plaça Major s'ha fet l'adoració del naixement a l'Església Parroquial. Tot seguit el seguici ha continuat cap al carrer del Forn, la plaça i carrer de Sant Sebastià, Sant Josep i la Plaça del Colom, lloc on han deixat les carrosses i a peu, acompanyats de tota la quitxalla, s'han dirigit de nou a l'Església Parroquial que era plena de gent.\nDesprès d'uns breus parlaments, els Reis d'Orient han procedit al lliurament de regals a tots el menuts.\nEls «Reis» d'Arran porten carbó a CiU, bancs i ETT\nNavàs es bolca per rebre els Reis de l'Orient\nLa cavalcada de Reis porta alegria als carrers de Manresa\nEls Reis d'Orient també passen per la Balconada i Cal Gravat\nUnes 200 persones segueixen la cavalcada dels Comtals\nEls Comtals també tindran cavalcada de Reis


La UE suspèn les sancions contra Birmània pels avenços democràtics al país\nEls Vint-i-set mantindran l'embargament d'armes. La decisió deixa sense efecte les sancions durant un any\nEFE Luxemburg 23/04/2012 20:53\n260x366 Escons buits al Parlament birmà per la protesta del partit de Suu Kyi. AFP Escons buits al Parlament birmà per la protesta del partit de Suu Kyi. AFP\nEls ministres d'Exteriors de la Unió Europa han acordat aquest dilluns suspendre gairebé totes les sancions comunitàries contra Birmània, amb l'excepció de l'embargament d'armes, com a resposta als avenços democràtics al país. La decisió deixa sense efecte les sancions durant un any, segons fonts comunitàries. Actualment, les sancions afecten més de 800 empreses i 500 persones, així com les ajudes europees en matèria de cooperació.\nEls Vint-i-set han decidit finalment no procedir a l'aixecament total de les sancions i han optat per una suspensió, que pot ser revocada si el procés de canvi al país asiàtic s'estanca o bé fa marxa enrere. "Aquesta és la fórmula correcta. S'estan fent grans progressos (a Birmània), però seguim preocupats pels conflictes ètnics, els presoners polítics i el jurament dels membres de l'oposició al Parlament", ha explicat el ministre d'Exteriors britànic, William Hague, en el moment d'arribar a la reunió de responsables d'Exteriors de la UE que s'ha celebrat aquest dilluns a Luxemburg.\nBoicot del partit de Suu Kyi al Parlament\nEl Parlament de Birmània ha reprès aquest dilluns les seves sessions sense la presència a l'hemicicle d' Aung San Suu Kyi i de la resta dels membres electes del partit opositor, com a resposta al seu desacord amb la fórmula de jurament per prendre possessió de l'escó. La protesta de la premi Nobel de la pau i la resta dels 42 membres electes de la Lliga Nacional per la Democràcia que van guanyar els escons en els comicis parcials celebrats l'1 d'abril reobre a Birmània la primera crisi constitucional des que fa més d'un any va començar el procés de reformes polítiques i econòmiques.


Atenció a l'usuari/ària. Nom propi per a la web i el correu de centre. XTEC - Xarxa Telemàtica Educativa de Catalunya\nEl nom propi del centre pretén que sigui més fàcil de recordar l'adreça de la seva web (http://www.xtec.cat/nom-propi) i el seu correu electrònic (nom-propi@xtec.cat).\nOpcionalment, els centres que tinguin connexió Internet del Departament d'Educació, i que disposin d'un servidor en les seves instal·lacions, podran demanar que l'adreça d'aquest servidor sigui del tipus http://nom-propi.xtec.cat\nEls centres que encara no disposen de nom propi, han d'enviar la seva proposta per correu electrònic a sau.tic@gencat.cat. En el cos o assumpte del missatge s'ha d'indicar "Categoria: Atenció a l'usuari educació XTEC" i incloure el codi del centre i el nom propi que es proposa, d'acord amb les normes exposades a continuació.\nEn pocs dies el centre rebrà la confirmació de la disponibilitat del nom propi assignat o se li demanarà que faci una nova proposta si no s'ajusta a les normes o si el nom propi ja està assignat.\nDes del mateix moment que es rebi la confirmació, el nom propi serà operatiu i es podrà utilitzar tant en l'adreça de correu electrònic com en la web. L'adreça de correu existent fins ara, del tipus x9999999@xtec.cat, continuarà operativa.\nA efectes de connexió a Internet, de lectura del correu electrònic i de publicació de la pàgina web cal utilitzar l'identificador actual (del tipus x9999999) i no el nom propi.\nInformació important relativa al canvi de nom propi: En cas que un centre ja disposi de nom propi i pel motiu que sigui sol·liciti el canvi, el nou nom propi substituirà a tots els efectes l'anterior. Per exemple, si un centre té com a nom propi ceiprosadelsvents i el substitueix per escolarosadelsvents, només funcionarà escolarosadelsvents i en el mateix moment deixarà de funcionar ceiprosadelsvents en el correu i web de centre. En el cas del servei Àgora caldrà realitzar la operativa explicada en aquesta pregunta freqüent.\nNormes per als noms propis\n1. Per escollir el nom només es podran fer servir lletres minúscules, números i el caràcter - (guió). No estan permeses les vocals accentuades, la ce trencada, l'apòstrof, la ñ, ni altres signes de puntuació (com la coma, el punt...).\n2. Els centres públics hauran d'anteposar un prefix del tipus afa, cee, cepa, cfa, cfte, cons, ea, easd, eb, eca, eei, efte, eoi, esc, escrbc, ie, iesa, ins, llar, ses, zer que corresponen a les tipologies de centre genèriques fixades pel Departament d'Educació. Els altres centres sense denominació genèrica hauran d'anteposar un prefix del tipus acad (acadèmia), col (col·legi), esc (escola) o parv (parvulari) al nom propi que vulguin escollir.\n3. Opcionalment es pot utilitzar el guió (-) per facilitar la llegibilitat.\n4. La longitud màxima del nom propi és de 30 caràcters.\n5. Incorporar el nom de municipi al nom propi pot ser útil quan el nom del centre estigui repetit, per exemple, Pau Casals, Jacint Verdaguer...\nInstitut de Vic (Vic):\nEscola Mare de Déu de Montserrat (Cornellà de Llobregat):\nEscola Mossèn Jacint Verdaguer (Sant Sadurní d'Anoia)\nhttp://esc-jverdaguer-santsadurni.xtec.cat (27 caràcters)\nhttp://esc-verdaguer-sant-sadurni-anoia.xtec.cat (no vàlid més de 30 caràcters)


Karicies: Karícies al Levante\nKarícies al Levante\nPots llegir la notícia ací.\naquest vídeo tracta del que es fa al institut IES Isabel de Villena per a la igualtat entre tots, siguem homes o dones tenim els mateixos drets a cap i a la fi som persones i noslaltres no deixidim com amem a naixer. A l'institut IES Isabel de Viellna es parlen coses sobre el masclisme, la diversitat sexual... això esta bé per saber el que em de fer, no fer comentaris lleigos de ningù perque cadascú es com es i punt, no podem canviar la nostra actitud per a tindre amics això no es beneficios per a ningù.\nLa meua opinió es que es que fa Rosa Sanchis (tutora que ensenya el que s'ha de fer) es de lo millor per a les persones perque aixì reflexionem sobre tot allò, i si em sigut masclistes o injustos per a alló esta Rosa per a que no cometam el mateix error. Un salut de Marc de Gouges, fins la próxima ;)\nPer començar, aquest vídeo que s'ha fet em pareix molt bé perquè ensenya a la gent el que es fa en aquest institut, que crec que a soles es fa en aquest institut, en l'IES ISABEL DE VILLENA. Nosaltres tenim la sort de fer això gracies a la nostra professora de valencià Rosa Sanchis.\nAh! per cert, se m'ha oblidat dir que no tots els que anem a valencià ho podem fer, sols els que anem amb Rosa. Aquesta web, Karícies, que ha fet Rosa ens ensenya a créixer com a persones i també coses de la sexualitat, del masclisme inclús dels micromasclismes, per exemple, algunes coses que jo no coneixia i aquesta web m'ha enseyat, bé ens a enseyat a tots moltes coses.\nEn aquest vídeo com bé es veu, están els alumnes de batxillerat fent comentaris a Karícies que són dels que tenim que aprendre per a fer comentaris, per la majoria de gent de 1B o fem molt curtet i crec que tendriem que esforçarse més.\nBé la meua opinió es que está molt bé fet, i que aquesta web ajuda molt a les persones, o recomane.\nSóc David Jacob i fins a la proxima.\nHui comentaré aquesta entrada anomenada Karicies al Levante.\nPense que realment tractar a classe aquestos temes, ens fa bé, perquè aprens coses que segurament ningú les explicaria, i açò ens beneficia de cara a la nostra vida en un futur. Per altra banda fer comentaris t’ajuda a expressar-te millor i t’ensenya a escriure de forma correcta.\nEl dia que va vindre el Levante a classe, la veritat es que va ser molt divertit, ja que ells ens preguntaven si ens servia el que Rosa ens explicava, y nosaltres contestàvem totes les preguntes que ens feien. Desprès varen anar dos alumnes a que els entrevistaren més personalment.\nFinalment, crec que estes activitats ens enriqueixen com a persones, i ens fan plantejar-nos altres situacions, que de normal no ens plantegem.\nHui estic ací per a comentar el que significa Karicies per a les persones i el que ha significat per a mi. Ja que aquesta pàgina ha sigut una nova experiència; com dirien els filòsofs, que he conegut aquest any.\nEl primer que vull comentar són els continguts oferits per aquest blog, ja que ens podem trobar des d'esports que la societat diu que són per a dones o hòmens, fets pel sexe contrari; en contraposició al que diu la societat. O vídeos on expliquen diferents problemes relacionats o amb el que la societat pensa d’una cosa, o del que creu d’una altra, quasi sempre en matèria afectiva-sexual.\nAquesta pàgina; en un principi esta dirigida per a l’alumnat de l’IES Isabel de Villena, però estant en internet, aquesta web pot ser molt útil per a moltes persones que tinguen algun problema en aquesta matèria i amb aquesta trobem solució.\nPer a mi, aquesta pàgina m’ha servit per a trobar nous conceptes referits al tema afectiva-sexual; ja que aquests abans ni els coneixia; o ni els havia escoltat mai, i ara gràcies a Karicies, ja tinc un poc més d'idea de tot açò.\nEn conclusió, aquesta pàgina serveix perquè aquelles persones que tenen poca idea sobre temes afectiva-sexual per a què els coneguen i per a deixen de tindre aquest buit a les seues ments, i per a les persones que coneguen aquests temes, que tinguen un poc més en coneixements sobre açò.


GOOGLE, AMAZON I WIKIPEDIA FILLS DE MONTESSORI ~ AMPA ESCOLA EL VINYET\nGOOGLE, AMAZON I WIKIPEDIA FILLS DE MONTESSORI\n19.11.13 Montessori, Reflexió Educativa Sense comentaris\nUn fantàstic article de yorokobu.es\nQuan una periodista va preguntar a Larry Page i Sergey Brin, creadors de Google, si creien que el seu gran èxit i la seva capacitat d'innovació es debia a la influència dels seus pares, professors d'universitat, ells van contestar que no. En tot cas, van dir, el seu esperit autodidacta, la seva capacitat d'iniciativa i la llibertat de pensar per ells mateixos, la van aprendre, en gran part, a les aules de Montessori.\nPerò la història no acaba aquí. Fidels a aquest passat van decidir utilitzar el mètode amb el que van aprendre de petits com a base per a organitzar la seva empresa. Així, a les seves oficines hi ha llibertat d'horaris, de relaxar-se quan un ho vulgui i de desenvolupar el treball, l'oci i l'hora de menjar, en el moment que cadascú trobi oportú. Tenen sales de joc i de massatges. Tenen gimnasos, Poden portar els seus fills, i les seves mascotes, si ho necessiten. La decoració és creativa, juvenil i alegre. Tot el que es necessita per a fomentar la creativitat, estimular l'esperit lliure, el sentir-se a gust a l'oficina. I, per descomptat, amb l'exigència i disciplina, entesa com el deure de respectar la qualitat del producte que es fa i d'entregar-lo en el moment previst, com necessita una gran empresa.\nMaria Montessori va ser una científica italiana que va adonar-se d'una cosa molt simple: els nen estan preparats per aprendre des del moment de néixer. Amb aquesta senzilla idea va idear un mètode que consistia en deixar que les criatures aprenguessin per elles mateixes.\nA les seves escoles, el professor no és qui els ensenya. Se'ls dóna llibertat, controlada, en la que hi ha unes certes regles, per a que ells sols triïn a què dedicar el seu temps. Se'ls faciliten tots els materials, es crea un entorn tranquil, basat en la concentració i el silenci, en la creativitat i la harmonia, i se'ls deixa que facin el que vulguin.\nLes seves petites ments infantils, àvides d'aprendre, de desenvolupar el seu potencial, se senten estimulades. Només necessiten que les deixin fer, i, amb certes directrius i amb l'ajuda de joguines preparades, aconsegueixen aprendre a escriure, a llegir, a tenir capacitat matemàtica, a fer música i art. I també moltes altres coses.\nPerquè en aquesta "llibertat vigilada" desenvolupen la seva autoestima, la seva capacitat autodidacta, la passió per resoldre problemes i per imaginar coses noves. Coses, totes elles, imprescindibles a l'empresa moderna. I més en un sector com el tecnològic, on tot canvia a una velocitat de vertigen.\nEmpresaris com Jeff Bezos, el nou "gurú" informàtic, creador d'Amazon, o Jimmy Wales, de Wikipedia, també van estudiar amb aquest mètode. Els resultats salten a la vista.\nEvidentment, no tots els que surten de Montessori fan coses tan grans. Milers d'alumnes anònims porten una vida normal. No tots han de ser empresaris, ni tampoc tenir èxit. Però dóna una mostra del que podem fer, senzillament canviant el nostre paradigma, la nostra manera d'entendre la feina. I l'educació. Que són la mateixa cosa.


Esports - Important victòria de les noies de la UESC\nImportant victòria de les noies de la UESC\nel 29/oct/08 Carme Reverte Bàsquet PDF\nL'equip femení de la UESC suma la segona victòria a la lliga en vèncer (79-59) el Sant Joan de Mata. Aquest triomf dona confiança a l'equip de Pablo Moreno per afrontar el pròxim compromís davant un altre rival similar, el Voramar.\nL'última victòria aconseguida per la Unió Esportiva és molt important tant per la manera en què es va produir com pel rival.\nEl conjunt de Pablo Moreno va establir la diferència de 20 punts, sobretot, a l'últim quart. A banda del resultat, el destacable va ser el triple de la local Alba Gómez des de mig camp, just abans del descans.\nCom explica el tècnic de la UESC Pablo Moreno aquest resultat els dona moral pel pròxim partit.\nLa veritat és que el resultat d'aquest partit ens dóna molta confiança per encarar el d'aquesta jornada. Ara ens venen 3 partits que hauriem de guanyar.\nL'equip vermell-i-negre és novè a la classificació amb 2 victòries i 3 derrotes, fent de límit entre els equips de la part alta i els de la zona baixa de la taula. El cap de setmana la UESC visitarà la pista del Voramar 'A', que només ha aconseguit una victòria.


Comencen els cribratges massius als centres educatius d'Olot - Diari de Girona\nComencen els cribratges massius als centres educatius d'Olot\nLes primeres proves PCR s'estan fent a l'IES la Garrotxa, que té 12 dels 58 grups confinats\nacn | olot 04.02.2021 | 13:10\nEfectius sanitaris entrant a l'IES la Garrotxa d'Olot per fer proves PCR · Gemma Tubert (ACN)\nEfectius sanitaris entrant a l'IES la Garrotxa d'Olot per fer proves PCR ·\nSalut ha començat aquest dijous al matí els cribratges massius a Olot, en el marc de l'estratègia de detecció de casos de covid-19 a la Garrotxa. Durant diversos dies es faran proves PCR a cinc centres educatius davant l'increment de casos a la comarca i al municipi, que és que té més risc de rebrot de tot Catalunya. Malgrat l'elevada incidència de casos a les escoles i instituts, però, Educació descarta per ara tancar centres: "De moment, les escoles són segures". Les primeres proves s'estan fent a l'IES la Garrotxa. El centre té a hores d'ara 12 dels 58 grups confinats. El seu director, Jordi Antiga, ha admès que, a diferència de fa uns mesos, ara quan es detecta un cas positiu en surten més a la resta del grup.\nSegueixen millorant els indicadors epidemiològics a Catalunya, que suma 44 morts.\nAcusen l'autor de l'apunyalament d'Olot d'intent d'homicidi i lesions.\nEsquerra aposta per la inversió pública.\nOlot és el municipi de Catalunya amb més risc de rebrot, amb 2.138 punts, i a la comarca de 1.872. La situació preocupa des de fa setmanes a les autoritats sanitàries, que han creat una comissió de seguiment de la situació epidemiològica per decidir les mesures a adoptar per intentar frenar l'expansió del virus.\nLa primera passa per cribratges massius a escoles i instituts d'Olot i de la resta de la Garrotxa. El primer centre on s'han començat a fer proves és l'IES la Garrotxa, amb un 20% dels grups confinats (12 dels 58 que tenen). El seu director, Jordi Antiga, ha explicat que han notat un increment en la incidència de casos quan surt un positiu en un grup, que abans no passava, però ha dit que no té dades sanitàries per poder atribuir la situació a la soca britànica del virus.\nTambé es faran proves a les escoles, Pia, Pla de Dalt, Sant Roc, a l'institut Bosc de la Coma i a l'escola Joan Maragall de Santa Pau, on es cribraran alumnes i professionals dels centres. Segons ha explicat el director territorial d'Educació a Girona, Martí Fonalleras, aquest dijous hi ha 41 grups confinats a Olot. Una xifra que, segons Fonalleras, suposa aproximadament un 10% del total (uns 400).\nEn tots aquests centres es faran proves PCR perquè tenen una fiabilitat més elevada entre els asimptomàtics. El director del CatSalut a Girona, Miquel Carreras, ha dit que "de moment, les escoles són segures", tot i que ha admès que molts dels casos que es detecten es produeixen a l'entorn educatiu. "On abans hi havia un cas, ara en trobem cinc o sis", explica. Tot i això, ha dit que, per ara, descarten tancar els centres educatius.\nEn relació a la pressió assistencials a l'hospital comarcal, Carreras ha dit que l'edat mitjana dels casos positius ha baixat molt i que això, probablement, provoca que hi hagi menys ingressos. Malgrat això, ha insistit que caldrà esperar dues setmanes per veure la fotografia real que deixen els nous casos que vagin sorgint.\nLa incidència de la soca britànica\nSobre la variant britànica, ha dit que a la Garrotxa es seqüencien –com es fa a tot Catalunya- una part de les proves que es fan –un 10%- però que no tenen dades sobre la incidència real de la nova soca, que els científics consideren molt més transmissible. "No podem assegurar la incidència de la variant britànica", ha insistit. Tot i això, ha explicat que en un 30% de les proves de mostreig realitzades en aigües residuals de la Garrotxa s'hi ha trobat la variant.\nMalgrat això, Carreras ha insistit en què cal adoptar les mateixes mesures es tracti d'una soca o altra. En aquest sentit, ha dit que cal extremar les precaucions i no relaxar-se. Precisament i preguntat sobre la decisió del Procicat, Carreras ha admès que Salut va recomanar mantenir les mesures sense variacions. "Sempre hem dit que hi ha coses que nosaltres no hauríem fet i que s'han fet", ha afegit.


El jutge decreta presó provisional sense fiança per al caçador acusat de matar dos agents rurals a Aspa\nHa obert una investigació per determinar si la mort dels dos agents rurals va constituir un delicte d'homicidi o d'assassinat\nReconstrucció del doble crim d'Aspa\n© Presó per al caçador acusat de matar els dos agents rurals a Aspa\n© L'acusat, escortat pels Mossos d'Esquadra, aquest dimarts a la reconstrucció del crim a Aspa.\n© El detingut surt de la furgoneta dels Mossos aquest dimarts al matí per iniciar la reconstrucció dels fets a Aspa.\nEl titular del Jutjat d'Instrucció 4 de Lleida ha decretat presó provisional comunicada i sense fiança per al caçador que va matar a trets a dos agents rurals en Aspa,.\nEl jutge instructor del cas diu a l'auto (veure document en PDF) que al llarg de la instrucció determinarà si li imputa delictes d'homicidi o bé d'assassinat. Aquest dimarts, el magistrat ha interrogat a Ismael Rodríguez durant una hora a l'edifici judicial del Canyeret de Lleida i, després, ha ordenat la reconstrucció dels fets.\nUna furgoneta dels Mossos d'Esquadra ha traslladat passada la una del migdia l'acusat Ismael Rodríguez al vedat de caça d'Aspa on van tenir lloc el crim el passat dissabte al matí. Després d'interrogar-lo durant una hora al Canyeret de Lleida, el jutge instructor del cas ha ordenat fer una reconstrucció dels fets sobre el terreny. Però segons assegura l'advocada de la defensa, l'acusat s'ha ratificat en la declaració que ja va fer dissabte. No recorda res més que la salutació cordial dels agents rurals i que al girar-se a mirar-los, els va disparar.\nDurant prop d'una hora, Rodríguez ha respost a les preguntes del jutge al lloc dels fets, envoltat d'agents de la policia, la seva advocada i els secretaris judicials. Tot plegat, ha servit perquè el responsable del jutjat d'instrucció número 4 de Lleida decreti presó provisional, incomunicada i sense fiança per a l'autor confés del crim.\nLa fiscalia l'acusa de dos delictes d'assassinat, perquè hi veu traïdoria, amb l'agreujant d'atemptat a l'autoritat i de tinença il·lícita d'armes.\nEl jutge determinarà durant la instrucció si li imputa delictes d'assassinat o d'homicidi.\nPer la seua banda, la defensa intentarà presentar l'atenuant de la col·laboració i la confessió des de bon principi. I és que l'advocada assegura que és conscient que ha destrossat la vida de dues famílies.\nDesprés de la reconstrucció dels fets, els Mossos han portat l'acusat de nou als calabossos dels jutjats, on li han comunicat l'auto dictat pel jutge.\nEn l'escrit, el magistrat subratlla que tal com indiquen els informes forenses, hi ha indicis per pensar que van ser 4 els trets que va disparar Rodríguez i no tres com ell assegura. L'acusat ha assegurat que l'arma portava el dispositiu reglamentari per limitar les bales de 5 a 3.\nSi finalment es determina que va disparar l'arma 4 vegades, caldrà determinar si va ser perquè la va tornar a carregar o perquè l'escopeta estava trucada per disparar més trets dels permesos.\nAuto de presó del caçador d'Aspa_Jutjat de Lleida\nLes inspeccions de caça dels Rurals cauen a la meitat amb les noves mesures